Са слоў Уладзіміра Іосіфавіча, прадухіліць цяжкія злачынствы дапамагае пастаянная работа з асобамі, якія парушаюць правапарадак, у тым ліку прыцягненне іх да крымінальнай і адміністрацыйнай адказнасці. Так, па “прэвентыўных артыкулах” у сферы сямейна-бытавых адносін у бягучым годзе выяўлена пяць злачынстваў. На скандалістаў, якія псіхалагічна траўміравалі блізкіх, складзена 79 адміністрацыйных пратаколаў, у тым ліку за правапарушэнні ў быце — 75. Участковыя інспектары міліцыі вынеслі 12 абаронных прадпісанняў, 95 афіцыйных папярэджанняў.